**Ziņojums**

Vispārējs apraksts

Politiskā partija “SUVERĒNĀ VARA” (iepriekš “Likums.Atbildība.Kārtība”), reģistrēta LR politisko partiju reģistrā ar vienoto reģistrācijas Nr.40008087873 ar juridisko adresi Valentīna iela 16K3-9, Rīga.

Partijā reģistrēti 660 biedri.

Statūtos ir noteikti sekojoši mērķi:

Apvienot spēkus uz politisko uzskatu kopības pamata, balstoties uz kristīgi orientētām pamatvērtībām, lai pārstāvētu un aizstāvētu Latvijas iedzīvotāju un valsts piederīgo tiesības un likumiskās intereses valsts pārvaldes institūcijās, Saeimā un starptautiskajās organizācijās, veicinot sabiedrības aktīvu iesaisti politiskajos procesos.

Partijas izpildinstitūcija atbilstoši statūtiem ir valde, kas tika iecelta 2024.gada 17.jūnijā deviņu locekļu sastāvā:

1. Valdes priekšsēdētāja Jūlija Stepaņenko
2. Valdes locekle Ļubova Švecova
3. Valdes loceklis Ernests Jurkāns
4. Valdes locekle Karina Sprūde
5. Valdes loceklis Uģis Sprincis
6. Valdes loceklis Vjačeslavs Stepaņenko
7. Valdes loceklis Pāvels Naumovs
8. Valdes loceklis Dāvids Kļaviņš
9. Valdes loceklis Timurs Safiuļins

Partijas “SUVERĒNĀ VARA” īss darbības apraksts pārskata gadā:

Pateicoties aktīvam biedru darbam, Partija ir saglabājusi aktīvākās ārpusparlamenta partijas statusu, paplašinot savu pieredzi un darbību arī Eiropas Parlamenta vēlēšanu kontekstā. Neskatoties uz salīdzinoši zemu vēlētāju aktivitāti, Partija ir spējusi piesaistīt 13 623 vēlētāju balsis, iegūstot 2,62% un saņemot 8.labāko rezultātu 16 politisko partiju sacensībā par vēlētāju atbalstu.

Partija ir turpinājusi veiksmīgi, bez pārkāpumiem, organizēt piketus Rīgas valstspilsētas pašvaldības teritorijā: pret atkritumu dedzināšanās rūpnīcu būvniecību, par Latvijas nepievienošanos PVO globālās pandēmijas līgumam un par ārstu brīvību. Reaģējot uz cilvēku pieprasījumu, Partija divās dienās organizēja parakstu vākšanu uz vietas pret atkritumu dedzināšanas rūpnīcas būvniecību Pļavniekos, kopumā savācot vairāk kā 1700 iedzīvotāju parakstus. Partija ir veiksmīgi savākusi iedzīvotāju parakstus pret Latvijas pievienošanos PVO Globālās pandēmijas līgumam un turpina vākt parakstus portālā manabalss.lv par IIN atcelšanu jauniešiem līdz 25 gadu vecumam.

Partija ir turpinājusi izglītot savus biedrus un atbalstītājus par nozīmīgiem jautājumiem: sadarbībā ar Eiropas Kristiešu Politisko Kustību (ECPM) Partija organizēja divas starptautiskas konferences: Par digitālās valūtas ieviešanas riskiem (“Digitālā valūta un privātuma apdraudējums digitalizācijas laikmetā” un par pacientu tiesību un sabiedrības veselības aspektiem (“Pacientu tiesības globālās veselības politikā: vakcinācija un pandēmiju pārvaldība”).

Jauniešu nodaļas attīstībai Partija deleģēja divus Partijas jauniešu nodaļas jauniešus uz ECPM jauniešu nodaļas apmācībām Bukarestē kā arī organizēja Jauniešu kongresu “Jaunieši – Latvijai!”, kurā katrs jaunietis uzstājās ar savu prezentāciju par Latvijā aktuālām problēmām: demogrāfiju, dzīvi laukos, nodarbinātību un izglītību. Visi kongresa un konferenču ieraksti ir pieejami partijas mājas lapā [www.suverenavara.lv](http://www.suverenavara.lv).

Partijas ikgadējā pārstāvju sapulce notika 2024.gada 18.maijā, Rīgā, 13.janvāra ielā 19, kurā tika pārvēlēta Partijas valde, nomainīta Partijas juridiskā adrese un nodibināta Partijas Ētikas komisija piecu locekļu sastāvā.

Partija ir aktīvi piedalījusies dažādu valsts un pašvaldību institūciju pieļauto nelikumību atmaskošanā, rakstot oficiālos iesniegumus un pieprasījumus.

Partija turpina izglītot sabiedrību par tiesībām izmantot savu balsi, iesniedzot iebildumus un priekšlikumus TAP portālā pie sagatavotiem normatīvo aktu projektiem.

Partija stiprina reģionālās nodaļas un piesaista jaunus biedrus, izglīto līderus un aktīvos biedrus. Partija plāno aktīvi piedalīties 2025.gada pašvaldību vēlēšanās, kā arī kārtējās Saeimas vēlēšanās 2026.gadā.

Nākotnes izredzes un turpmākā attīstība

2024.gada galvenie uzdevumi ir suverēnās varas stiprināšana Latvijas sabiedrībā, sabiedrības izglītošana par politiskiem jautājumiem, vēlētāju aktivitātes veicināšana un parakstu vākšana par vēlētāju iniciatīvām, konferenču rīkošana par sabiedrībai svarīgām tēmām, Jauniešu un reģionālo nodaļu stiprināšana un paplašināšana, dalība 2025.gada Pašvaldību vēlēšanās un gatavošanās 2026.gada Saeimas vēlēšanām.

Politiskās partijas “SUVERĒNĀ VARA”

Valdes priekšsēdētāja Jūlija Stepaņenko